באוגוסט 2018, מחלקת החינוך לבתי הספר של המחוז השני בגודלו במדינה, פנג'אב, הורתה לפקידיה להבטיח גישה שווה לבתי ספר לילדים טרנסג'נדרים בהתאם לחוק החדש בעוד המחלקה הצהירה לפקידיה כי: "לכלול את מגדרם כאשר הם מתקבלים לבתי ספר ולתת חשיבות שווה לילדים טרנסג'נדרים במהלך נסיעות ההרשמה". המחלקה הנחתה את פקידיה כי ההנחיות מחייבות בתי ספר ממשלתיים כמו גם בבעלות פרטית במחוז. בכך, פנג'אב הפך למחוז הראשון שנקט בצעדים מעשיים ביישום החוק.
בתחילת 2019 המילה "טרנסג'נדר" הוכרה לראשונה בשפת האורדו כבעלת הזכרה חיובית בלבד על ידי הארגון, "Lahore Pakistan based Organization - HOPE" בעוד קודם לכן לא היה קיים תרגום המכסה את כל הספקטרום הטרנסג'נדרי הכולל נשים טרנסג'נדריות (נשים טרנסיות /MTF), גברים טרנסג'נדרים (גבר טרנס / FTM), קאסטת ההיג'רה וביטוי מגדרי.
זהות מגדרית.
כגון במדינות דרום אסיה נוספות (הודו, סרי לנקה ובנגלדש), ישנן מסורות תרבותיות של מגדר שלישי אשר אנשיו מכונים על ידי החברה לא כזכר או כנקבה. פקיסטן היא אחת ממדינות אלו בעודה מחזיקה בתרבות תוססת של קאסטת ההיג'רה (ہیجڑا). אף על פי שהמונח נפוץ בדרום אסיה, הוא נחשב כינוי גנאי בשפת האורדו בעוד מונח וואג שרה (خواجہ سرا) משמש במקום לתיאורו. לעיתים קאסטות היג'רה פקיסטנים מכונים טרנסג'נדרים, אינטרסקסים או סריסים בפרסומים בשפה האנגלית. אף על פי גישתה הסובלנית של פקיסטן כלפי טרנסג'נדרים, בדומה למדינות רבות נוספות, הם מוגדרים לעיתים כמושא ללעג, התעללות ואלימות. עם זאת, טרנסג'נדרים פקיסטנים מתקבלים בברכה בחתונות בהן ירקדו כבידור לגברים, ומתקבלים בברכה רבה יותר בקרב הנשים.
נוכחותם של טרנסג'נדרים בחברה הפקיסטנית נסבלת לעיתים קרובות ונחשבת אף למבורכת בעוד קאסטות היג'רה נחשבות לצאצאים תרבותיים ישירים של סריסי החצר של האימפריה המוגולית. בעודם חוששים להיוולד עם דיספוריה מגדרית וחוששים שהם עלולים לקלל את גורלם, אנשים מקשיבים לצרכיהם של קסטות ההיג'רה, נותנים להם נדבה ומזמינים את נוכחותם באירועים ותפקודים שונים בהם למשל, לידת ילד, ברית המילה או חתונות. מסתוריות זו שעוטפת את קיומם נולדה מהעובדה שקהילות הטרנסג'נדרים העתיקות בהן החוואג'ה, חיות חיים סודיים מאוד. בשנת 2004 דווח כי בלאהור לבדה ישנם כ-10,000 טרנסג'נדרים בשטחה.
מאז תחילת שנות ה-2000, פקיסטנים החלו לקבל פעולות של ניתוח להתאמה מגדרית כדי לשנות את מינם כתהליך אשר נוצר בעקבות דיספוריה מגדרית בעוד ישנם מצבים בהם מקרים מסוג זה עלו לאור הזרקורים. פסק דין משנת 2008 בבית המשפט העליון של לאהור נתן אישור לנורין, בת 28, לבצע ניתוח להתאמה מגדרית. בשנת 2009, בית המשפט העליון של פקיסטן פסק לטובת קבוצת טרנסג'נדרים. פסק הדין קבע כי כאזרחים זכאים להטבה שווה ולהגנה של החוק וקרא לממשלה לנקוט בצעדים להגנה על טרנסג'נדרים מפני אפליה והטרדה. השופט העליון של פקיסטן, איפטיכר צ'אודרי, מוגדר כגורם משמעותי בהרחבתם של זכויות הקהילה הטרנסג'נדרית של פקיסטן במהלך כהונתו. בשנת 2010, בית המשפט העליון הורה על הכרה מלאה בקהילה הטרנסג'נדרית, לרבות מתן מתקנים רפואיים וחינוכיים בחינם, תוכניות מיקרו אשראי ומכסות עבודה עבור טרנסג'נדרים בכל משרד ממשלתי. בשנת 2017, בית המשפט העליון של לאהור הורה לממשלה לכלול טרנסג'נדרים במפקד הלאומי. בפברואר 2018, ועדת הסנאט קבעה כי טרנסג'נדרים יכולים לרשת רכוש מבלי להידרש להחלטה על מינם על ידי ועדה רפואית. באותה שנה, נישה ראו השיגה את התואר שלה במשפטים מהמכללה למשפטים מוסלמיים בסינד בקרצ'י והפכה לעורכת הדין הטרנסג'נדרית הראשונה בפקיסטן. במאי 2019, שירין מזארי, השרה הפדרלית לזכויות אדם, מינתה לראשונה את עיישה מוגול, אישה טרנסג'נדרית למחלקה שלה.
בתרבות הפופולרית.
בשנת 2005, עלי סלים, בן 28, בנו של קולונל בצבא, הופיע בתוכנית "כולנו מלאי תקווה" ("Hum Sub Umeed Se Hain)" מטעם רשת הטלוויזיה "Geo TV" בתור ראש ממשלת פקיסטן בנזיר בהוטו לשעבר בלבוש קרוס-דרסינג. הופעותיו זכו לביקורות וכתוצאה מכך, החל תבוכנית אירוח משלו בה הופיע כדמות דראג קווין בשם בגום נוואזיש עלי. דמותו כנוואזיש עלי הייתה מראיינת כמעט תמיד פוליטיקאים משפיעים בהם לדוגמה נימטוללה חאן שהיה חבר במפלגת ג'מאת-א-איסלאמי פקיסטן וראש עיריית קראצ'י לשעבר. דמותו מושווה לעיתים קרובות לדמות הדראג האוסטרלית דיים עדנה.
עבור העלת מודעות לנושאי להט"ב במדינה, הסופרת הפקיסטנית עיינה פרסמה את ספר הילדים "My Chacha is Gay" אשר כלל תכנים הומוסקסואלים בעוד חנויות ספרים בטורונטו, קנדה, הוסיפו את עותקו למדפיהם בשנים האחרונות. אף על פי שנושאי להט"ב נותרו טאבו בפקיסטן לדיונים, ביחס לסך כל החיפושים שלה בגוגל, עבור השנה שהסתיימה ב-15 ביוני 2013, פקיסטן הייתה המובילה בעולם בחיפושים של המונח "סקס שימאל" ("Shemale", מונח הנפוץ לתיאור נשים טרנסיות או אנשים עם איברי מין גבריים ומאפיינים נשיים משניים), שנייה בעולם לחיפושים של "גבר שוכב עם גבר", ושלישית בעולם לחיפושים של "תמונות מין הומוסקסואליות".
ביוני 2016, הגוף הפקידותי בלאהור, "Tanzeem Ittehad-i-Umatt" הכריז על נישואי טרנסג'נדרים כחוקיים על פי החוק האסלאמי.
בנובמבר 2016, קאמי סיד, פעילה טרנסג'נדרית פקיסטנית, ערכה צילומים עם הצלם האסיב מ. סידיקי, הסטייליסט וואקר ג. חאן ואמן האיפור ניגאט מיסבח כמחאה נגד זוועות שבוצעו נגד טרנסג'נדרים בפקיסטן. אחת מתוכן הייתה מותה של אישה טרנסג'נדרית בשם אלישה. אלישה נפטרה מפני שהיו עיכובים בטיפולה בגלל ויכוח "האם לשים אותה במחלקה לגברים או במחלקה לנשים בבית החולים". בעוד שפקיסטן התייחסה למגדר "שלישי" בזיהוי טרנסג'נדרים, סיד הצהירה כי הכרה זו אינה מספיקה באומרה, "אנחנו חייבים להבין שרק על ידי הזכרת הזהות המגדרית השלישית במסמך הזיהוי הלאומי שלך, המדינה לא עשתה מספיק. זה לא מספיק שהממשלה גם תיקנה מכסת עבודה של שני אחוזים. לא! זה מאבק להילחם על זכותנו להשיג הזדמנויות שוות". לפני שערכה את הצילומים, סיד הייתה חלק משני הסרטים התיעודיים "?How Gay is Pakistan" ו-"Chuppan Chuppai" עבור הצהרות על חייהם של טרנסג'נדרים בפקיסטן. בינואר 2017, סיד השתתפה בסרט חדש "Rani" בו גילמה אישה טרנסג'נדרית שמוצאת תינוק נטוש ומגדלת אותו כשלה. את הסרט ביים הבמאי עטור הפרסים חמאד ריזבי והופק על ידי "GrayScale". הינה פתאני, פעילה טרנסג'נדרית בולטת נוספת בפקיסטן, כיכבה לצד סיד במהלכו. סיד השתתפה בנוסף בתוכנית הטלוויזיה האחרונה "Khuda Mera Bhi Hai" עבור הפרכת דעות קדומות לגבי טרנסג'נדרים.
במרץ 2017, להקת מוזיקה פקיסטנית ידועה הציגה את הדוגמנית-שחקנית הטרנסג'נדרית רימאל עלי בווידאו קליפ שלה. עלי הופיעה בנוסף כשחקנית ודוגמנית בקליפים נוספים במשך השנים.
במרץ 2017, הטרנסג'נדר הראשון רשם את עצמו רשמית כזכר בהיסטוריה של קהילת "Mani AQ" בפקיסטן. מאני הוא פעיל זכויות אדם ידוע וגם אחד מחברי צוות המשימה שהיו מעורבים באופן הדוק במהלך חקיקת חוק הטרנסג'נדרים בשנת 2018 וכעת מעורב בהצעות חוק מחוזיות להגנות על זכויות טרנסג'נדרים הכוללות גברים טרנסג'נדרים במדיניותם ולמען נראות של גברים טרנסג'נדרים בפקיסטן.
בשנת 2020, אישה טרנסג'נדרית בשם גול פנרה נורתה למוות בעיר פשאוור. האירוע הוגדר כמקרה האחרון של תקיפה על חברי קהילת הלהט"ב במחוז. יחד איתה נפצע גם חברה של גול. מאז 2015, דווח כי 68 טרנסג'נדרים נרצחו בפקיסטן בעוד כי 479 טרנסג'נדרים הותקפו מאז 2018 במחוז הפקיסטני ח'ייבר פח'טונח'ווה בלבד.
תנאי מחיה.
במשך השנים, דווח על מספר מקרים של פדראסות (מערכת יחסים אירוטית המתנהלת בהסכמה בין מבוגר לבין מתבגר שאינו ממשפחתו המצומצמת) מצד אנשי דת כלפי נערים צעירים בבתי ספר דתיים (מדרסות).
אזורי מטרופולין כמו לאהור וקראצ'י ידועים בהיותם אזור עבור גברים הומוסקסואלים רבים, בעיקר מהמעמד הבינוני והגבוה, עבור קיום מסיבות גאווה הכוללים מספר רב של גברים שרוקדים יחדיו בחדרים מבודדים גדולים שעוצבו בסביבת מועדוני לילה. בשנת 2008, תקרית שמשכה את עיני העוברים והשבים הייתה קבוצה של גברים בלבוש קרוס-דרסינג שרקדו לצלילי מנגינות בוליווד על גג. בשנת 2005, מרואיין אנונימי הצהיר לערוץ הבריטי "BBC" כי "אינו זוכר אירוע מזה כמעט 10 שנים שהוא חש מאוים בכל הקשור לנטייתו המינית בפקיסטן". בשנת 2003, לעומת זאת, שלושה גברים הומוסקסואלים נעצרו בלאהור כאשר אחד מקרובי משפחתם הסגיר אותם בגין עיסוקם ביחסים הומוסקסואלים במסיבה פרטית. עונשם נותר לא ידוע.
בשנת 2005, גבר בשם ליאקוואט עלי, בן 42, מאזור ח'יבר הגובל באפגניסטן התחתן עם בן שבטו, מרקין, בן 16, בפאר והצגה הרגילים הקשורים לחתונות שבטיות. לאחר ששמעה על בגידתו הדתית של האיש על רקע פעילותו ההומוסקסואלית, מועצת השבט הצהירה לזוג לעזוב את האזור או להתמודד עם עונש מוות.
היכן שגברים נפתחים כעת למיניות, ללסביות יש פחות חשיפה בארץ ורק לעיתים רחוקות שומעים על אירועים שחשובים לנשים המתרפקות על מערכות יחסים חד-מיניות. תיק בית משפט אחד כזה, שהוכרע ב-2008, הראה את אותו יחס לא מרוצה כלפי מערכת יחסים לסבית כפי שהיה כלפי שני גברים מעורבים.